Πολύ ωραίος χώρος, με προσοχή στη λεπτομέρεια και καταπληκτική θέα στη χώρα του νησιού! Το σπίτι είναι ειλικρινά ακόμα πιο όμορφο από κοντά και η τοποθεσία του -σε συνδυασμό με τον πολύ προσεγμένο εξωτερικό του χώρο- συνέβαλε σημαντικά στην πλήρη χαλάρωση μας. Οι οικοδεσπότες μας, Λίλα και Τάσος (γονείς του Αλέξανδρου), ήταν υπέροχοι, ζεστοί και πρόθυμοι να εξυπηρετήσουν σε ο,τι χρειαστήκαμε. Μας καλωσόρισαν με ένα καλαθάκι γεμάτο τοπικά προϊόντα και το ψυγείο μας ήταν εξοπλισμένο με φρέσκα φρούτα, καφέ, νερό και μπύρες. Το σπίτι ήταν πολύ καθαρό και είχε γίνει πρόβλεψη για όλα όσα είναι απαραίτητα για μια άνετη διαμονή. Επίσης, μια ακόμα πινελιά στο τέλειο κάδρο, ο γλυκούλης Choco! Ο ήσυχος και γεμάτος χαρά σκύλος της οικογένειας, τον οποίο λατρέψαμε! Συνολικά, ήταν μια πολύ όμορφη εμπειρία και αναμφισβήτητα θα μέναμε ξανά στο σπίτι του Αλέξανδρου! Το προτείνουμε, λοιπόν, ανεπιφύλακτα!